14. ΛΒ΄ ΣΥΝΤΑΚΤΙΚΗ ΠΡ ΑΞΙΣ της 24/25 Σεπτ. 1968 (ΦΕΚ Α΄ 218) Περί κυρώσεως πράξεων διαλύσεως συνεταιρισμών κλπ. και δημεύσεως της περιουσίας αυτών. Λαβόν υπ’ όψιν την υπό στοιχ. Α΄/1967 Συντακτικήν Πράξιν «περί ασκήσεως της Συντακτικής και Νομοθετικής Εξουσίας κλπ.», αποφασίζει: Άρθρον μόνον.-1.Κυρούνται αφ’ ης ίσχυσαν άπασαι αι από 21 Απρ. 1967 και μέχρι της δημοσιεύσεως της παρούσης εκδοθείσαι πράξεις διαλύσεως συνεταιρισμών, ενώσεων προσώπων ή κεφαλαίων πολιτικών κομμάτων και επιχειρήσεων εν γένει, των οποίων άπαντα τα περιουσιακά στοιχεία, έστω και εις την κυριότητα τρίτων εκ χαριστικών πράξεων περιελθόντα, θεωρούνται έκτοτε δημευθέντα υπέρ του Δημοσίου. 2.Η ισχύς της παρούσης Συντακτικής Πράξεως άρχεται από της δημοσιεύσεως αυτής εις την Εφημερίδα της Κυβερνήσεως. 